Nemuno aušra

„Nemuno aušra“Kaip rašyti politinių partijų pavadinimus?  vlkk.lt – Lietuvos politinė partija, įkurta 2023 m. lapkritį. Oficialiai įregistruota 2024 m. sausio 16 d.  

„Nemuno aušra“ yra laikoma populistine politine partija, jos ideologinė priklausomybė yra apibūdinama skirtingai. Nors partijos vadovybės yra laikoma kairiąja politine jėga, ji taip pat apibūdinama turinti dešiniosios pakraipos bruožų.

Nuo partijos steigiamojo suvažiavimo 2023 m. lapkritį jai vadovauja Remigijus Žemaitaitis. 2024 m. spalį vykusiuose rinkimuose į 2024–2028 m. Seimą „Nemuno aušra“ užėmė trečiąją vietą, surinkusi 14,97% balsų ir užsitikrinusi 20 mandatų parlamente.

2024 m. gruodį „Nemuno aušra“ prisijungė prie koalicinio G. Palucko ministrų kabineto, o nuo 2025 m. rugsėjo 25 d. – prie I. Ruginienės vadovaujamos vyriausybės.

 Istorija 

Po R. Žemaitaičio pašalinimo iš partijos „Laisvė ir teisingumas“ gretų, pastarasis 2023 m. spalį pareiškė, kad bus kuriama nauja politinė partija.

2023 m. lapkričio 11 d. įvyko partijos steigiamasis suvažiavimas Klaipėdoje, kuriame 270 delegatų, įgalioti beveik 3000 partijos steigėjų, įsteigė „Nemuno aušrą” ir išrinko R. Žemaitaitį partijos pirmininku. Pirmininko pavaduotojais išrinkti Tadas Sadauskis, Kęstutis Bilius, Lina Šukytė-Korsakė, Daiva Žebelienė, Robert Puchovič, Daiva Petkevičienė.

Į naująją partiją perėjo daug partijos „Laisvė ir teisingumas“ narių. 2024 m. sausio 16 d. partija buvo oficialiai įregistruota. 

 2024–2028 m. Seimas 

Po 2024 m. Seimo rinkimų prisijungė Lietuvos socialdemokratų partijos vedamų koalicijų: 2024 m. gruodžio 12 d. „Nemuno aušra“ pradėjo darbą G. Palucko ministrų kabinete, o nuo 2025 m. rugsėjo 25 d. I. Ruginienės vyriausybėje.

 Partijos pimininko rinkimai 2025 m.

2025 m. lapkričio 8 d. R. Žemaitaitis dvejiems metams perrinktas eiti „Nemuno aušros“ partijos pirmininko pareigas. Be R. Žemaitaičio partijos skyriai buvo iškėlę dar dvi kandidates į partijos pirmininko postą: Daivą Žebelienę ir Liną Šukytę-Korsakę. Abi kandidatės atsisakė dalyvauti partijos pirmininko rinkimuose. 2025 m. lapkričio 8 d. vykusiuose pirmininko rinkimuose R. Žemaitaitis buvo vienintelis kandidatas. Jį palaikė 73 bendrapartiečių, vienas pasisakė prieš, aštuoni susilaikė.

 Kontroversijos 

 A. Furso kandidatūra 

2024 m. spalio 10 d. paskelbta, kad „Nemuno aušros“ narys, partijos sąrašo 15–uoju numeriu kandidatuojantis į Seimą, Aleksandras Fursas nuslėpė teistumą už disponavimą mažu kiekiu kokaino. 2020 m. gruodžio 9 d. A. Fursas ir kiti įtariamieji buvo sulaikyti už kokaino siuntos gavimą Islandijoje. 2024 m. gegužę Islandijos teismo nuosprendžiu A. Fursas ir kiti įtariamieji byloje pripažinti kaltais dėl bandymo įsivežti ir platinti narkotines medžiagas. A. Fursui skirta lygtinė dviejų mėnesių laisvės atėmimo bausmė. Pasak A. Furso, jis šį nuosprendį apskundė.

A. Fursui sugrįžus į Lietuvą, jis tapo dosniausiu „Nemuno aušros“ nariu, sumokėjęs 17,5 tūkst. eurų už narystę partijoje. Rinkimų agitacinėje medžiagoje „Nemuno aušra“ A. Fursą pristatė kaip sėkmingą emigrantą, kuris grįžo į Lietuvą įkvėptas R. Žemaitaičio asmenybės. 2024 m. spalio 10 d. R. Žemaitaitis patvirtino, kad dėl A. Fursui iškeltos bylos, 2024 m. spalio 3 d. jo narystė partijoje buvo sustabdyta.

 Šaltiniai 

 Nuorodos 
 Oficiali svetainė

Kategorija:Lietuvos partijos